CELEX: 32008R0407
Language: mt
Date: 2008-05-07 00:00:00
Title: Regolament tal-Kummissjoni (KE) Nru 407/2008 tas- 7 ta’ Mejju 2008 li jemenda r-Regolament tal-Kunsill (KE) Nru 2007/2000 li jintroduċi ċerti miżuri kummerċjali ta’ eċċezzjoni għal pajjiżi u territorji li jipparteċipaw fi, jew li huma marbutin mal-proċess ta’ Stabbilizzazzjoni u Assoċjazzjoni ta’ l-Unjoni Ewropea

8.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 122/7
            
         REGOLAMENT TAL-KUMMISSJONI (KE) Nru 407/2008
   tas-7 ta’ Mejju 2008
   li jemenda r-Regolament tal-Kunsill (KE) Nru 2007/2000 li jintroduċi ċerti miżuri kummerċjali ta’ eċċezzjoni għal pajjiżi u territorji li jipparteċipaw fi, jew li huma marbutin mal-proċess ta’ Stabbilizzazzjoni u Assoċjazzjoni ta’ l-Unjoni Ewropea
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2007/2000 tat-18 ta’ Settembru 2000, li jintroduċi miżuri ta’ kummerċ eċċezzjonali għal pajjizi u territorji li jipparteċipaw jew li huma marbutin mal-proċess ta’ Stabbilizzazzjoni u Assoċjazzjoni ta’ l-Unjoni Ewropea, u li jemenda r-Regolament (KE) Nru 2820/98, u jħassar ir-Regolamenti (KE) Nru 1763/1999 u (KE) Nru 6/2000 (1), partikolarment l-Artikolu 9 tiegħu,
   Billi:
   
               (1)
            
            
               Ir-Regolament Nru 2007/2000 jistipula aċċess illimitat bla dazju fis-suq Komunitarju għal kważi l-prodotti kollha li joriġinaw fil-pajjiżi u t-territorji li jibbenefikaw mill-proċess ta’ Stabbilizzazzjoni u Assoċjazzjoni.
            
         
               (2)
            
            
               Il-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro, min-naħa l-oħra, ġie ffirmat fil-Lussemburgu fil-15 ta’ Ottubru 2007. Sakemm jitlestew il-proċeduri meħtieġa għad-dħul fis-seħħ tiegħu, ġie ffirmat u konkluż Ftehim Interim li jkopri l-kummerċ u dispożizzjonijiet relatati mal-kummerċ bejn il-Komunità Ewropea, minn naħa, u r-Repubblika tal-Montenegro, min-naħa l-oħra u daħal fis-seħħ fl-1 ta’ Jannar 2008 (2).
            
         
               (3)
            
            
               Il-Ftehim ta’ Stabbilizzazzjoni u Assoċjazzjoni u l-Ftehim Interim jistabbilixxu reġim kummerċjali kuntrattwali bejn il-Komunità u l-Montenegro. Il-konċessjonijiet kummerċjali bilaterali fuq in-naħa tal-Komunità huma ekwivalenti għall-konċessjonijiet applikabbli fi ħdan il-miżuri awtonomi unilaterali skond ir-Regolament (KE) Nru 2007/2000.
            
         
               (4)
            
            
               Huwa għalhekk xieraq li jiġi emendat ir-Regolament (KE) Nru 2007/2000 biex iqis dawn l-iżviluppi. B'mod partikolari huwa xieraq li l-Montenegro jitneħħa mil-lista ta’ benefiċjarji tal-konċessjonijiet tariffarji mogħtija għall-istess prodotti skond ir-reġim kuntrattwali. Barra minn hekk, hemm bżonn li jiġu aġġustati l-volumi tal-kwota tariffarja globali għal prodotti speċifiċi li ngħataw kwoti tariffarji skond ir-reġimi kuntrattwali.
            
         
               (5)
            
            
               Permezz tar-Regolament tal-Kummissjoni (KE) Nru 1398/2007 tat-28 ta’ Novembru 2007 (3), il-Montenegro u l-Kosovo (4) tneħħew mill-ambitu ta’ l-applikazzjoni tar-Regolament tal-Kunsill (KE) Nru 517/94 tas-7 ta’ Marzu 1994 dwar regoli komuni għall-importazzjoni ta’ prodotti tat-tessuti minn ċerti pajjiżi terzi li mhumiex koperti bi ftehimiet bilaterali, protokolli jew arranġamenti oħra, jew b’regoli speċifiċi Komunitarji oħra dwar l-importazzjoni (5). Għalhekk, l-Artikolu 3 tar-Regolament (KE) Nru 2007/2000 skada u għandu jitneħħa.
            
         
               (6)
            
            
               Il-Montenegro se jibqa' benefiċjarju tar-Regolament (KE) Nru 2007/2000 billi r-Regolament jistipula konċessjonijiet li huma aktar favorevoli milli l-konċessjonijiet li jeżistu taħt ir-reġim kuntrattwali.
            
         
               (7)
            
            
               Il-miżuri stipulati f'dan ir-Regolament huma skond l-opinjoni tal-Kumitat tal-Kodiċi Doganali, msemmi fl-Artikolu 10 tar-Regolament (KE) Nru 2007/2000,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 2007/2000 huwa emendat kif ġej:
   
               (1)
            
            
               L-Artikolu 1 huwa ssostitwit b'dan li ġej:
               “Artikolu 1
               Arranġamenti preferenzjali
               1.   Suġġett għad-dispożizzjonijiet speċjali stipulati fl-Artikolu 4, prodotti li joriġinaw fil-Bożnja u l-Ħerzegovina jew fit-territorji doganali tas-Serbja jew il-Kosovo, ħlief dawk ta’ l-intestaturi 0102, 0201, 0202, 0301, 0302, 0303, 0304, 0305, 1604, 1701, 1702 u 2204 tan-Nomenklatura Magħquda, għandhom jiġu ammessi għal importazzjoni fil-Komunità mingħajr restrizzjonijiet jew miżuri kwantitattivi b'effett ekwivalenti u b'eċċezzjoni mid-dazji doganali u imposti b'effett ekwivalenti.
               2.   Prodotti li joriġinaw mill-Albanija, mir-Repubblika tal-Kroazja jew minn dik li kienet ir-Repubblika Jugoslava tal-Maċedonja jew mill-Montenegro għandhom ikomplu jibbenefikaw mid-dispożizzjonijiet ta’ dan ir-Regolament fejn hemm indikat jew minn kwalunkwe miżuri stipulati f'dan ir-Regolament li jkunu aktar favorevoli mill-konċessjonijiet kummerċjali stipulati fil-qafas tal-ftehimiet bilaterali bejn il-Komunità Ewropea u dawn il-pajjiżi.
               3.   Importazzjonijiet ta’ prodotti taz-zokkor taħt l-intestaturi 1701 u 1702 tan-Nomenklatura Magħquda li joriġinaw mill-Bożnja u l-Ħerzegovina jew mit-territorji doganali tas-Serbja jew il-Kosovo, għandhom jibbenefikaw minn konċessjonijiet stipulati fl-Artikolu 4.”
            
         
               (2)
            
            
               L-Artikolu 3 huwa mħassar.
            
         
               (3)
            
            
               Fl-Artikolu 4(2), il-punt (d) hu mibdul b'dan li ġej:
               
                           “(d)
                        
                        
                           9 175 tunnellata (piż tal-karkassa) għal prodotti ‘baby-beef’ li joriġina mit-territorji doganali tas-Serbja jew il-Kosovo”.
                        
                     
         
               (4)
            
            
               Fl-Artikolu 4, il-paragrafu 4 hu ssostitwit b’li ġej:
               “4.   Importazzjonijiet ta’ prodotti taz-zokkor taħt l-intestaturi 1701 u 1702 tan-Nomenklatura Magħquda li joriġinaw fil-Bożnja u l-Ħerzegovina u t-territorji doganali tas-Serbja jew il-Kosovo, għandhom ikunu suġġetti għall-kwoti tariffarji annwali bla dazju li ġejjin:
               
                           (a)
                        
                        
                           12 000 tunnellata (toqol nett) għal prodotti taz-zokkor li joriġinaw mill-Bożnja u l-Ħerzegovina;
                        
                     
                           (b)
                        
                        
                           180 000 tunnellata (toqol nett) għal prodotti taz-zokkor li joriġinaw mit-territorji doganali tas-Serbja jew il-Kosovo.”
                        
                     
         
               (5)
            
            
               L-Anness I huwa mibdul bit-test ta’ l-Anness ta’ dan ir-Regolament.
            
         Artikolu 2
   L-oġġetti li, fid-data ta’ dħul fis-seħħ ta’ dan ir-Regolament, jew huma fi transitu jew huma fil-Komunità għal ħażna temporanja fil-ħażniet doganali jew fiż-żoni ħielsa u li qabel dik id-data, inħarġet għalihom xhieda ta’ oriġini mill-Montenegro skond it-Titolu IV, il-Kapitolu 2, it-Taqsima 2 tar-Regolament tal-Kummissjoni (KEE) 2454/93 (6), se jkomplu jgawdu mir-Regolament (KE) Nru 2007/2000 għal perjodu ta’ erba’ xhur mid-dħul fis-seħħ ta’ dan ir-Regolament.
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 7 ta’ Mejju 2008.
      
         
            Għall-Kummissjoni
         
         Peter MANDELSON
         
            Membru tal-Kummissjoni
         
      
   
   
      (1)  ĠU L 240, 23.9.2000, p. 1. Ir-Regolament kif emendat l-aħħar mir-Regolament (KE) Nru 530/2007 (ĠU L 125, 15.5.2007, p. 1).
   
      (2)  ĠU L 345, 28.12.2007, p. 1.
   
      (3)  ĠU L 311, 29.11.2007, p. 5.
   
      (4)  Kif definit fl-UNSCR 1244.
   
      (5)  ĠU L 67, 10.3.1994, p. 1. Ir-Regolament kif l-aħħar emendat mir-Regolament (KE) Nru 1398/2007 (ĠU L 311, 29.11.2007, p. 5).
   
      (6)  ĠU L 253, 11.10.1993, p. 1.
   
      ANNESS
      
         
            “ANNESS I
            LI JIKKONĊERNA L-KWOTI TARIFFARJI MSEMMIJA FL-ARTIKOLU 4(1)
            Minkejja r-regoli għall-interpretazzjoni tan-Nomenklatura Magħquda, il-kliem tad-deskrizzjoni tal-prodotti huma meqjusa li ma għandhomx aktar minn valur indikattiv, l-iskema preferenzjali għandha tiġi stabbilita, fil-kuntest ta' dan l-Anness, skond il-kodiċi NM. Fejn ex kodiċi NM huma indikati, l-iskema preferenzjali għandha tiġi stabbilita bl-applikazzjoni tal-kodiċi NM u d-deskrizzjoni li tikkorrispondi meħuda flimkien.
            
               
            
                        Ordni Nru
                     
                     
                        Kodifiċi NM
                     
                     
                        Id-Deskrizzjoni
                     
                     
                        Volum tal-kwota fis-sena (1)
                        
                     
                     
                        Il-Benefiċjarji
                     
                     
                        Rata ta’ dazju
                     
                  
                        09.1571
                     
                     
                        0301 91 10 
                        0301 91 90 
                        0302 11 10 
                        0302 11 20 
                        0302 11 80 
                        0303 21 10 
                        0303 21 20 
                        0303 21 80 
                        0304 19 15 
                        0304 19 17 
                        ex 0304 19 19 
                        ex 0304 19 91 
                        0304 29 15 
                        0304 29 17 
                        ex 0304 29 19 
                        ex 0304 99 21 
                        ex 0305 10 00 
                        ex 0305 30 90 
                        0305 49 45 
                        ex 0305 59 80 
                        ex 0305 69 80 
                     
                     
                        Trota (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache u Oncorhynchus chrysogaster): ħaj; frisk jew imkessaħ; friżat; imnixxef, immellaħ jew fis-salmura, iffumikat; imqatta’ fetta fetta u laħam ieħor ta' ħut; dqiq, qlub tal-qamħ u pritkuni, tajbin għall-konsum mill-bniedem
                     
                     
                        50 tunnellata
                     
                     
                        Il-Bożnja u l-Ħerżegovina, it-territorji doganali tas-Serbja jew il-Kosovo
                     
                     
                        Eżenzjoni
                     
                  
                        09.1573
                     
                     
                        0301 93 00 
                        0302 69 11 
                        0303 79 11 
                        ex 0304 19 19 
                        ex 0304 19 91 
                        ex 0304 29 19 
                        ex 0304 99 21 
                        ex 0305 10 00 
                        ex 0305 30 90 
                        ex 0305 49 80 
                        ex 0305 59 80 
                        ex 0305 69 80 
                     
                     
                        Karpjun: ħaj; frisk jew imkessaħ; friżat; imnixxef, immellaħ jew fis-salmura, iffumikat; imqatta’ fetta fetta u laħam ieħor ta' ħut; Dqiq, qlub tal-qamħ u pritkuni, tajbin għall-konsum mill-bniedem
                     
                     
                        110 tunnellata
                     
                     
                        Il-Bożnja u l-Ħerżegovina, it-territorji doganali tas-Serbja jew il-Kosovo
                     
                     
                        Eżenzjoni
                     
                  
                        09.1575
                     
                     
                        ex 0301 99 80 
                        0302 69 61 
                        0303 79 71 
                        ex 0304 19 39 
                        ex 0304 19 99 
                        ex 0304 29 99 
                        ex 0304 99 99 
                        ex 0305 10 00 
                        ex 0305 30 90 
                        ex 0305 49 80 
                        ex 0305 59 80 
                        ex 0305 69 80 
                     
                     
                        Denċi (Dentex dentex u Pagellus spp.): ħaj; frisk jew imkessaħ; friżat; imnixxef, immellaħ jew fis-salmura, iffumikat; imqatta’ fetta fetta u laħam ieħor ta' ħut; Dqiq, qlub tal-qamħ u pritkuni, tajbin għall-konsum mill-bniedem
                     
                     
                        75 tunnellata
                     
                     
                        Il-Bożnja u l-Ħerżegovina, it-territorji doganali tas-Serbja jew il-Kosovo
                     
                     
                        Eżenzjoni
                     
                  
                        09.1577
                     
                     
                        ex 0301 99 80 
                        0302 69 94 
                        ex 0303 77 00 
                        ex 0304 19 39 
                        ex 0304 19 99 
                        ex 0304 29 99 
                        ex 0304 99 99 
                        ex 0305 10 00 
                        ex 0305 30 90 
                        ex 0305 49 80 
                        ex 0305 59 80 
                        ex 0305 69 80 
                     
                     
                        Spnott (Dicentrarchus labrax): ħaj; frisk jew imkessaħ; friżat; imnixxef; immellaħ jew fis-salmura, affumikat; imqatta’ fetta fetta u laħam ieħor ta' ħut; Dqiq, qlub tal-qamħ u pritkuni, tajbin għall-konsum mill-bniedem
                     
                     
                        60 tunnellata
                     
                     
                        Il-Bożnja u l-Ħerżegovina, it-territorji doganali tas-Serbja jew il-Kosovo
                     
                     
                        Eżenzjoni
                     
                  
                        09.1561
                     
                     
                        1604 16 00 
                        1604 20 40 
                     
                     
                        Inċova ppreparata jew ippreżervata
                     
                     
                        60 tunnellata
                     
                     
                        Il-Bożnja u l-Ħerżegovina, it-territorji doganali tas-Serbja jew il-Kosovo
                     
                     
                        12,5  %
                     
                  
                        09.1515
                     
                     
                        ex 2204 21 79 
                        ex 2204 21 80 
                        ex 2204 21 84 
                        ex 2204 21 85 
                        2204 29 65 
                        ex 2204 29 75 
                        2204 29 83 
                        ex 2204 29 84 
                     
                     
                        Inbid ta' għeneb frisk, ta' saħħa alkoħolika attwali bil-massa ta' mhux aktar minn 15 % vol, ħlief inbid effervexxenti
                     
                     
                        129 000  hl (2)
                        
                     
                     
                        L-Albanija (3), il-Bożnja u l-Ħerżegovina, il-Kroazja (4), dik li kienet ir-Repubblika Jugożlava tal-Maċedonja (5), il-Montenegro (6), it-territorji doganali tas-Serbja jew il-Kosovo
                     
                     
                        Eżenzjoni
                     
                  
      
      
         (1)  Volum globali wieħed għal kull kwota tariffarja aċċessibbli għall-importazzjonijiet li joriġinaw fil-pajjiżi benefiċjarji.
      
         (2)  Il-volum ta' din il-kwota tariffarja globali għandha titnaqqas jekk il-volumi tal-kwota tal-kwoti tariffarji individwali applikabbli taħt in-Nru ta' l-ordni 09.1588 għal ċerti nbejjed li joriġinaw fil-Kroazja jiżdiedu.
      
         (3)  Aċċess għall-inbid li joriġina mir-Repubblika tal-Kroazja għal din il-kwota tariffarja globali, hija bil-kundizzjoni li qabel jiskadu l-kwoti tariffarji individwali stipulati fil-Protokoll Addizzjonali dwar l-inbid konkluż mal-Kroazja. Dawn il-kwoti tariffarji individwali huma miftuħa taħt in-Nri ta' l-ordni 09.1588 u 09.1589.
      
         (4)  Aċċess għall-inbid li joriġina minn dik li kienet ir-Repubblika Jugożlava tal-Maċedonja skond din il-kwota tariffarja globali, huwa soġġett għall-eżawriment minn qabel tal-kwoti tariffarja individwali pprovduti fil-Protokoll Addizzjonali dwar l-inbid konkluż ma' dik li kienet ir-Repubblika Jugożlava tal-Maċedonja. Dawn il-kwoti tariffarji individwali huma miftuħa taħt in-Nri ta' l-ordni 09.1558 u 09.1559.
      
         (5)  Aċċess għall-inbid li joriġina mir-Repubblika ta' l-Albanija għal din il-kwota tariffarja globali, hija bil-kundizzjoni li qabel jiskadu l-kwoti tariffarji individwali stipulati fil-Protokoll Addizzjonali dwar l-inbid konkluż ma' l-Albanija. Dawn il-kwoti tariffarji individwali huma miftuħa taħt in-Nri ta' l-ordni 09.1512 u 09.1513.
      
         (6)  Aċċess għall-inbid li joriġina mill-Montenegro għal din il-kwota tariffarja globali, hija bil-kundizzjoni li qabel jiskadu l-kwoti tariffarji individwali stipulati fil-Protokoll dwar l-inbid konkluż mal-Montenegro. Din in-nota individwali hi miftuħa taħt l-ordni Nru 09.1514.”